అమృత్ భారత్ ఎక్స్‌ప్రెస్

అమృత్ భారత్ ఎక్స్ ప్రెస్ భారతీయ రైల్వేలచే నిర్వహించబడే సామాన్య ప్రజానీకానికి అందుబాటులో సూపర్‌ఫాస్ట్ ఎక్స్ ప్రెస్ సేవ. ఇది 800 కిమీ (500 మైళ్ళు) కంటే ఎక్కువ దూరంలో ఉన్న లేదా ఇప్పటికే ఉన్న సేవలతో ప్రయాణించడానికి పది గంటల కంటే ఎక్కువ సమయం పట్టే నగరాలను కలుపుతూ ఎయిర్ కండిషన్ లేని, తక్కువ-ధర, స్లీపర్  సౌకర్యంతో పాటు  రిజర్వ్ చేయబడని కోచ్ లు కలిగిన  రైలుసేవ.  ఈ రైలు సెట్ కు ఇరువైపులా ఇంజిన్లు ఉంటాయి. ఈ ఎక్స్ ప్రెస్  22 కోచ్‌లు కలిగి గంటకు 110–130 కిలో మీటర్ల  (68–81 మైళ్ళు) గరిష్టంగా వేగ సామర్ధ్యంతో ప్రయాణిస్తుంది, 1 జనవరి 2024న వాణిజ్య సేవలోకి ప్రవేశించింది.

 చరిత్ర 
భారతీయ రైల్వేలు సుదూర ప్రయాణానికి స్లీపర్, సాధారణ సౌకర్యాలతో కూడిన ఎయిర్ కండిషన్ లేని రైలు కోసం జూలై 2023లో ప్రణాళికలను ప్రకటించింది. ఒక్కో రైలు సెట్‌కు ₹65 కోట్ల (US$8.1 మిలియన్) ఖర్చుతో చెన్నైలోని ఇంటిగ్రల్ కోచ్ ఫ్యాక్టరీ ద్వారా రైలు సెట్‌లు తయారు చేయబడ్డాయి. మొదటి రైలు 30 డిసెంబర్ 2023న జెండా ఊపి ప్రారంభించబడి 1 జనవరి 2024న వాణిజ్య సేవలోకి ప్రవేశించింది.

అమృత్ భారత్ రైళ్లు ఎయిర్ కండిషన్ లేని సెకండ్ క్లాస్,  త్రీ-టైర్ స్లీపర్ కోచ్‌లను పునరాభివృద్ధి చేశాయి. కోచ్‌లను చెన్నైలోని ఇంటిగ్రల్ కోచ్ ఫ్యాక్టరీ తయారు చేసింది. ఇతర భారతీయ రైళ్లకు భిన్నంగా, రైలు-సెట్‌లు పుష్-పుల్ అమరికలో రెండు చివర్లలో లోకోమోటివ్‌ను కలిగి ఉండిఇంజిన్ దిశను మార్చేటప్పుడు,  ట్రైన్ బయలుదేరేటప్పుడు మెరుగైన త్వరణం ద్వారా సమయం ఆదా చెయ్యడములో  తోడ్పడుతుంది. రైలు-సెట్‌లు చిత్తరంజన్ లోకోమోటివ్ వర్క్స్ చేత తయారు చేయబడిన వైబ్రేషన్ రెసిస్టెన్స్ ఇంజిన్‌లతో రెండు డబ్లు.ఏ-పి-5 లోకోమోటివ్‌ల ద్వారా శక్తిని పొందుతాయి.

ప్రతి రైలు-సెట్‌లో 22 కోచ్‌లు ఉంటాయి: పన్నెండు 3-టైర్ స్లీపర్ క్లాస్ కోచ్‌లు, ఎనిమిది సెకండ్-క్లాస్ , రెండు లగే జ్ కోచ్‌ల సమ్మేళనంతో ఉంటాయి. కోచ్‌లలో ఎలక్ట్రిక్ అవుట్‌లెట్‌లు, రీడింగ్ లైట్లు, సీ. సీ. టి. వీ కెమెరాలు, బయో-వాక్యూమ్ టాయిలెట్‌లు, సెన్సార్ ఆధారిత వాటర్ ట్యాప్‌లు,  ప్యాసింజర్ ఇన్ఫర్మేషన్ సిస్టమ్ ఉన్నాయి. రైలు-సెట్‌లు రైలును ప్రారంభించేటప్పుడు, ఆపే సమయంలో షాక్‌లను నివారించడానికి సెమీ-పర్మనెంట్ కప్లర్‌లను కలిగి ఉంటాయి ,  స్థిరత్వం ,  భద్రతను సులభతరం చేయడానికి పూర్తిగా కప్పబడిన వెస్టిబ్యూల్స్‌ను కలిగి ఉంటాయి. రైళ్లు  గంటకు 130 కిలో మీటర్ల  గరిష్టంగా అనుమతించదగిన వేగంతో (ఎమ్. పి. ఎస్.) నడుస్తాయి.

 సేవలు 
ప్రధాన మంత్రి నరేంద్ర మోడీ 30 డిసెంబర్ 2023న, అయోధ్య ధామ్ జంక్షన్ నుండి రైలును జెండా ఊపి ప్రారంభించారు. మొదటి వాణిజ్య సేవ 1 జనవరి 2024న ప్రారంభమైంది.

వరుస సంఖ్య రైలు పేరురైలు నంబర్మూలం స్టేషన్గమ్యస్థానం  స్టేషన్ ఆపరేటర్స్టాప్‌లుఫ్రీక్వెన్సీదూరంప్రయాణ సమయంవేగం మొదటి సర్వీస్సూచనగరిష్ట సగటు 1దర్భంగా - ఆనంద్ విహార్ టెర్మినల్  అమృత్ భారత్ ఎక్స్ ప్రెస్ 15557/15558దర్భంగా జంక్షన్ ఆనంద్ విహార్ టెర్మినల్ఈస్ట్ సెంట్రల్ రైల్18బై-వీక్లీ1,137 కిమీ (706 మైళ్ళు)20గం 40మీగం 130 కిమీ (81 మైళ్లు)గం 55కిమీ (34 మైళ్లు)30 డిసెంబర్ 20232మాల్డా టౌన్ - ఎస్. ఎమ్. వీ. టి బెంగళూరు అమృత్ భారత్  ఎక్స్ ప్రెస్13433/13434ఎస్. ఎమ్. వీ. టి బెంగళూరుమాల్డా టౌన్తూర్పు రైల్వే32వీక్లీ2,272 కిమీ (1,412 మైళ్ళు)45గం 10మీగం 130 కిమీ (81 మైళ్లు)గం 50కిమీ (31 మైళ్లు)

 మూలాలు